CELEX: 32019R0059
Language: el
Date: 2019-01-14 00:00:00
Title: Εκτελεστικός κανονισμός (ΕΕ) 2019/59 της Επιτροπής, της 14ης Ιανουαρίου 2019, για την επιβολή οριστικού δασμού αντιντάμπινγκ στις εισαγωγές θερμαντικών σωμάτων αλουμινίου καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων αντιντάμπινγκ σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου

15.1.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 12/13
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/59 ΤΗΣ ΕΠΙΤΡΟΠΗΣ
         της 14ης Ιανουαρίου 2019
         για την επιβολή οριστικού δασμού αντιντάμπινγκ στις εισαγωγές θερμαντικών σωμάτων αλουμινίου καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων αντιντάμπινγκ σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός»), και ιδίως το άρθρο 11 παράγραφος 2,
         Εκτιμώντας τα ακόλουθα:
         1.   ΔΙΑΔΙΚΑΣΙΑ
         1.1.   Ισχύοντα μέτρα
         
         
                     (1)
                  
                  
                     Τον Νοέμβριο του 2012, κατόπιν έρευνας αντιντάμπινγκ («η αρχική έρευνα»), το Συμβούλιο επέβαλε με τον εκτελεστικό κανονισμό (ΕΕ) αριθ. 1039/2012 (2) («ο κανονισμός για την επιβολή οριστικού δασμού») οριστικό δασμό αντιντάμπινγκ στις εισαγωγές θερμαντικών σωμάτων αλουμινίου που κατατάσσονται σήμερα στους κωδικούς ΣΟ ex 7615 10 10, ex 7615 10 80, ex 7616 99 10 και ex 7616 99 90 (κωδικοί TARIC 7615101010, 7615108010, 7616991091, 7616999001 και 7616999091) καταγωγής Λαϊκής Δημοκρατίας της Κίνας («η ΛΔΚ»).
                  
               
                     (2)
                  
                  
                     Με τον κανονισμό για την επιβολή οριστικού δασμού επιβλήθηκε δασμός αντιντάμπινγκ με συντελεστές που κυμαίνονται μεταξύ 12,6 % και 56,2 % στις εισαγωγές από τους παραγωγούς-εξαγωγείς του δείγματος, 21,2 % στις συνεργαζόμενες εταιρείες που δεν συμπεριλαμβάνονται στο δείγμα και 61,4 % σε όλες τις άλλες εταιρείες στη ΛΔΚ.
                  
               1.2.   Έναρξη επανεξέτασης ενόψει της λήξης ισχύος των μέτρων
         
         
                     (3)
                  
                  
                     Στις 15 Φεβρουαρίου 2017 η Επιτροπή δημοσίευσε στην Επίσημη Εφημερίδα της Ευρωπαϊκής Ένωσης ανακοίνωση σχετικά με την επικείμενη λήξη της ισχύος των μέτρων αντιντάμπινγκ για τα θερμαντικά σώματα αλουμινίου καταγωγής ΛΔΚ (3).
                  
               
                     (4)
                  
                  
                     Στις 30 Ιουνίου 2017 η International Association of Aluminium Radiator Manufacturers Limited Liability Consortium (AIRAL S.c.r.l.) («ο αιτών»), η οποία αντιπροσωπεύει πάνω από το 25 % της συνολικής παραγωγής θερμαντικών σωμάτων αλουμινίου στην Ευρωπαϊκή Ένωση («η Ένωση»), υπέβαλε αίτηση επανεξέτασης δυνάμει του άρθρου 11 παράγραφος 2 του βασικού κανονισμού.
                  
               
                     (5)
                  
                  
                     Η αίτηση βασίζεται στον λόγο ότι η λήξη ισχύος των μέτρων θα έχει ως πιθανό αποτέλεσμα τη συνέχιση του ντάμπινγκ και την επανάληψη της ζημίας για τον ενωσιακό κλάδο παραγωγής.
                  
               
                     (6)
                  
                  
                     Η Επιτροπή, αφού διαπίστωσε ότι υφίστανται επαρκή αποδεικτικά στοιχεία για την έναρξη επανεξέτασης ενόψει της λήξης ισχύος των μέτρων, δημοσίευσε στις 9 Νοεμβρίου 2017 ανακοίνωση για την έναρξη διαδικασίας («η ανακοίνωση για την έναρξη της διαδικασίας») στην Επίσημη Εφημερίδα της Ευρωπαϊκής Ένωσης (4).
                  
               1.3.   Ενδιαφερόμενα μέρη
         
         
                     (7)
                  
                  
                     Στην ανακοίνωση για την έναρξη διαδικασίας, η Επιτροπή κάλεσε όλα τα ενδιαφερόμενα μέρη να έρθουν σε επαφή με τις υπηρεσίες της, για να συμμετάσχουν στην έρευνα. Η Επιτροπή ενημέρωσε ειδικότερα τον αιτούντα, γνωστούς ενωσιακούς παραγωγούς και τις ενώσεις τους, γνωστούς εισαγωγείς θερμαντικών σωμάτων αλουμινίου στην Ένωση και γνωστούς παραγωγούς-εξαγωγείς στη ΛΔΚ σχετικά με την έναρξη επανεξέτασης ενόψει της λήξης ισχύος των μέτρων, και τους κάλεσε να συνεργαστούν.
                  
               
                     (8)
                  
                  
                     Στην ανακοίνωση για την έναρξη της διαδικασίας η Επιτροπή ανέφερε ότι προβλέπεται να χρησιμοποιηθεί η Ρωσία ως τρίτη χώρα με οικονομία αγοράς («ανάλογη χώρα») κατά την έννοια του άρθρου 2 παράγραφος 7 του βασικού κανονισμού. Η Επιτροπή ανακοίνωσε επίσης ότι, σύμφωνα με τις πληροφορίες που είχε στη διάθεσή της, άλλοι παραγωγοί από χώρες με οικονομία της αγοράς ενδέχεται να βρίσκονται στην Τουρκία, την Ταϊβάν, τη Μαλαισία, το Ιράν, την Αργεντινή και την Ουκρανία.
                  
               
                     (9)
                  
                  
                     Η Επιτροπή ενημέρωσε τους παραγωγούς της Ρωσίας σχετικά με την έναρξη της διαδικασίας και τους κάλεσε να συμμετάσχουν. Η Επιτροπή ενημέρωσε επίσης τις αρχές της Αργεντινής, της Βοσνίας-Ερζεγοβίνης, της πρώην Γιουγκοσλαβικής Δημοκρατίας της Μακεδονίας, του Ιράν, της Ιαπωνίας, της Μαλαισίας, της Ρωσίας, της Ελβετίας, της Ταϊβάν, των ΗΠΑ, της Τουρκίας και της Ουκρανίας για την έναρξη της έρευνας και ζήτησε πληροφορίες σχετικά με την παραγωγή και τις πωλήσεις θερμαντικών σωμάτων αλουμινίου και στοιχεία επικοινωνίας τυχόν σχετικών παραγωγών στις εν λόγω χώρες.
                  
               
                     (10)
                  
                  
                     Όλα τα ενδιαφερόμενα μέρη είχαν την ευκαιρία να υποβάλουν τις παρατηρήσεις τους σχετικά με την έναρξη της έρευνας και να ζητήσουν ακρόαση από την Επιτροπή και/ή από τον σύμβουλο ακροάσεων σε διαδικασίες εμπορικών προσφυγών. Κανένα από τα ενδιαφερόμενα μέρη δεν ζήτησε ακρόαση.
                  
               1.3.1.   Δειγματοληψία
         
         
                     (11)
                  
                  
                     Στην ανακοίνωση για την έναρξη της διαδικασίας, η Επιτροπή ανέφερε ότι υπήρχε το ενδεχόμενο να προβεί σε δειγματοληψία των ενδιαφερόμενων μερών, σύμφωνα με το άρθρο 17 του βασικού κανονισμού.
                  
               1.3.1.1.   Δειγματοληψία ενωσιακών παραγωγών
         
                     (12)
                  
                  
                     Στην ανακοίνωση για την έναρξη της διαδικασίας, η Επιτροπή ανέφερε ότι είχε επιλεγεί προσωρινά ένα δείγμα ενωσιακών παραγωγών.
                  
               
                     (13)
                  
                  
                     Σύμφωνα με το άρθρο 17 παράγραφος 1 του βασικού κανονισμού, η Επιτροπή επέλεξε το δείγμα με βάση τον μεγαλύτερο αντιπροσωπευτικό όγκο πωλήσεων για τον οποίο θα μπορούσε να διεξαχθεί έρευνα εντός του διαθέσιμου χρόνου.
                  
               
                     (14)
                  
                  
                     Στο δείγμα που είχε επιλεγεί προσωρινά περιλαμβάνονταν τέσσερις ενωσιακοί παραγωγοί που αντιστοιχούσαν στο 80 % περίπου των συνολικών πωλήσεων του ενωσιακού κλάδου παραγωγής. Η Επιτροπή κάλεσε τα ενδιαφερόμενα μέρη να υποβάλουν παρατηρήσεις σχετικά με το προσωρινό δείγμα, αλλά δεν έλαβε παρατηρήσεις.
                  
               1.3.1.2.   Δειγματοληψία εισαγωγέων
         
                     (15)
                  
                  
                     Στην ανακοίνωση για την έναρξη της διαδικασίας, η Επιτροπή κάλεσε τους εισαγωγείς και τις αντιπροσωπευτικές ενώσεις τους να αναγγελθούν και να παράσχουν συγκεκριμένες πληροφορίες που είναι αναγκαίες για να αποφασιστεί κατά πόσον η δειγματοληψία ήταν αναγκαία και, εφόσον ήταν αναγκαία, να επιλεγεί δείγμα. Αναγγέλθηκαν δύο εισαγωγείς. Λόγω αυτού του περιορισμένου αριθμού εταιρειών, η δειγματοληψία δεν θεωρήθηκε απαραίτητη.
                  
               1.3.1.3.   Δειγματοληψία παραγωγών-εξαγωγέων
         
                     (16)
                  
                  
                     Για να αποφασιστεί αν η δειγματοληψία ήταν αναγκαία και, εάν ήταν, να επιλεγεί δείγμα, η Επιτροπή ζήτησε από όλους τους παραγωγούς-εξαγωγείς στη ΛΔΚ να παράσχουν τις πληροφορίες που προσδιορίζονταν στην ανακοίνωση για την έναρξη της διαδικασίας. Επιπλέον, η Επιτροπή ζήτησε από τις αρχές της ΛΔΚ να ορίσουν και/ή να επικοινωνήσουν με άλλους παραγωγούς-εξαγωγείς που θα ενδιαφέρονταν, ενδεχομένως, να συμμετάσχουν στην έρευνα.
                  
               
                     (17)
                  
                  
                     Κανένας παραγωγός-εξαγωγέας από τη ΛΔΚ δεν παρείχε τις πληροφορίες που ζητούνταν στο παράρτημα I της ανακοίνωσης για την έναρξη της διαδικασίας για τους σκοπούς της δειγματοληψίας.
                  
               1.3.2.   Χρήστες
         
         
                     (18)
                  
                  
                     Στην ανακοίνωση για την έναρξη της διαδικασίας η Επιτροπή κάλεσε τους χρήστες και τις αντιπροσωπευτικές ενώσεις τους, καθώς και αντιπροσωπευτικές οργανώσεις καταναλωτών να αναγγελθούν και να συνεργαστούν. Κανείς χρήστης ή ένωση χρηστών στην Ένωση δεν αναγγέλθηκε.
                  
               1.3.3.   Ερωτηματολόγια και επιτόπιες επαληθεύσεις
         
         
                     (19)
                  
                  
                     Η Επιτροπή απέστειλε ερωτηματολόγια σε όλα τα μέρη που παρατίθενται κατωτέρω και σε όλες τις λοιπές εταιρείες που αναγγέλθηκαν εντός των προθεσμιών που ορίζονταν στην ανακοίνωση για την έναρξη της διαδικασίας.
                  
               
                     (20)
                  
                  
                     Στους παραλήπτες περιλαμβάνονταν τέσσερις ενωσιακοί παραγωγοί, ο αιτών, οι δύο συνεργαζόμενοι εισαγωγείς καθώς και παραγωγοί στην Αργεντινή, το Ιράν, την Ιαπωνία, τη Μαλαισία, τη Ρωσία, την Ελβετία, την Ταϊβάν, την πρώην Γιουγκοσλαβική Δημοκρατία της Μακεδονίας, την Τουρκία και την Ουκρανία.
                  
               
                     (21)
                  
                  
                     Απαντήσεις στο ερωτηματολόγιο ελήφθησαν από τους τέσσερις ενωσιακούς παραγωγούς του δείγματος, έναν εισαγωγέα, τον αιτούντα και έναν παραγωγό στην Ουκρανία.
                  
               
                     (22)
                  
                  
                     Η Επιτροπή αναζήτησε και επαλήθευσε όλες τις πληροφορίες που έκρινε απαραίτητες ώστε να προσδιοριστεί αφενός η πιθανότητα συνέχισης ή επανάληψης του ντάμπινγκ και της ζημίας και αφετέρου κατά πόσον η διατήρηση των μέτρων αντιντάμπινγκ αντίκειται στο συμφέρον της Ένωσης.
                  
               
                     (23)
                  
                  
                     Πραγματοποιήθηκαν επιτόπιες επαληθεύσεις στις εγκαταστάσεις των ακόλουθων εταιρειών:
                     
                                 α)
                              
                              
                                 Ενωσιακοί παραγωγοί:
                                 
                                             —
                                          
                                          
                                             Fondital, Brescia, Ιταλία
                                          
                                       
                                             —
                                          
                                          
                                             Global Radiatori, Brescia, Ιταλία
                                          
                                       
                                             —
                                          
                                          
                                             Radiatori 2000, Bergamo, Ιταλία
                                          
                                       
                                             —
                                          
                                          
                                             Armatura, Κρακοβία, Πολωνία
                                          
                                       
                           
                                 β)
                              
                              
                                 Εισαγωγείς στην Ένωση:
                                 
                                             —
                                          
                                          
                                             Hydroland, Κρακοβία, Πολωνία
                                          
                                       
                           
                                 γ)
                              
                              
                                 Παραγωγός σε ανάλογη χώρα
                                 
                                             —
                                          
                                          
                                             San Teh Raj, Οδησσός, Ουκρανία.
                                          
                                       
                           
               1.4.   Περίοδος της έρευνας επανεξέτασης και υπό εξέταση περίοδος
         
         
                     (24)
                  
                  
                     Η διερεύνηση της πιθανότητας να συνεχιστεί ή να επαναληφθεί το ντάμπινγκ και η ζημία κάλυψε την περίοδο από την 1η Οκτωβρίου 2016 έως τις 30 Σεπτεμβρίου 2017 («περίοδος της έρευνας επανεξέτασης» ή «ΠΕΕ»).
                  
               
                     (25)
                  
                  
                     Η εξέταση των τάσεων που είναι σημαντικές για την εκτίμηση της πιθανότητας συνέχισης ή επανάληψης της ζημίας κάλυψε την περίοδο από την 1η Ιανουαρίου 2014 έως το τέλος της περιόδου της έρευνας επανεξέτασης («υπό εξέταση περίοδος»).
                  
               2.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
         2.1.   Υπό εξέταση προϊόν
         
         
                     (26)
                  
                  
                     Το προϊόν το οποίο αφορά η επανεξέταση ενόψει της λήξης ισχύος των μέτρων είναι το ίδιο προϊόν με εκείνο που ορίζεται στην αρχική έρευνα, δηλαδή τα θερμαντικά σώματα αλουμινίου και στοιχεία ή τμήματα από τα οποία απαρτίζονται τα σώματα αυτά, ανεξάρτητα από το αν τα εν λόγω στοιχεία συναρμολογούνται σε ενότητες, με εξαίρεση τα θερμαντικά σώματα και τα στοιχεία και τμήματά τους ηλεκτρικού τύπου, που υπάγονται επί του παρόντος στους κωδικούς ΣΟ ex 7615 10 10, ex 7615 10 80, ex 7616 99 10 και ex 7616 99 90 (κωδικοί TARIC 7615101010, 7615108010, 7616991091, 7616999001 και 7616999091), καταγωγής ΛΔΚ («υπό εξέταση προϊόν»).
                  
               2.2.   Ομοειδές προϊόν
         
         
                     (27)
                  
                  
                     Η έρευνα έδειξε ότι τα ακόλουθα προϊόντα έχουν τα ίδια βασικά φυσικά και τεχνικά χαρακτηριστικά, καθώς και τις ίδιες βασικές χρήσεις:
                     
                                 —
                              
                              
                                 το υπό εξέταση προϊόν
                              
                           
                                 —
                              
                              
                                 το προϊόν που παράγεται και πωλείται στην εγχώρια αγορά της Ουκρανίας, η οποία χρησίμευσε ως ανάλογη χώρα
                              
                           
                                 —
                              
                              
                                 το προϊόν που παράγεται και πωλείται στην Ένωση από τον ενωσιακό κλάδο παραγωγής.
                              
                           
               
                     (28)
                  
                  
                     Η Επιτροπή κατέληξε στο συμπέρασμα ότι τα εν λόγω προϊόντα είναι ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.
                  
               3.   ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΗΣ ΠΡΑΚΤΙΚΗΣ ΝΤΑΜΠΙΝΓΚ
         3.1.   Πιθανότητα συνέχισης ή επανάληψης της πρακτικής ντάμπινγκ
         
         
                     (29)
                  
                  
                     Σύμφωνα με το άρθρο 11 παράγραφος 2 του βασικού κανονισμού, η Επιτροπή εξέτασε κατά πόσον εφαρμόζεται επί του παρόντος πρακτική ντάμπινγκ και κατά πόσον η πρακτική αυτή είναι πιθανό να συνεχιστεί ή να επαναληφθεί σε περίπτωση λήξης ισχύος των εφαρμοζόμενων μέτρων για τις εισαγωγές από τη ΛΔΚ.
                  
               3.1.1.   Ανάλογη χώρα
         
         
                     (30)
                  
                  
                     Σύμφωνα με το άρθρο 2 παράγραφος 7 του βασικού κανονισμού, η κανονική αξία καθορίζεται με βάση την τιμή ή την κατασκευασμένη αξία σε τρίτη χώρα με οικονομία αγοράς. Για τον σκοπό αυτόν, χρειάστηκε να επιλεγεί τρίτη χώρα με οικονομία αγοράς («η ανάλογη χώρα»).
                  
               
                     (31)
                  
                  
                     Στην ανακοίνωση για την έναρξη της διαδικασίας η Επιτροπή ενημέρωσε τα ενδιαφερόμενα μέρη ότι εξέταζε ως ενδεχόμενο να χρησιμοποιήσει τη Ρωσία ως κατάλληλη ανάλογη χώρα και κάλεσε τα ενδιαφερόμενα μέρη να υποβάλουν τις παρατηρήσεις τους. Δεν ελήφθησαν παρατηρήσεις.
                  
               
                     (32)
                  
                  
                     Η Επιτροπή ζήτησε από 60 παραγωγούς του ομοειδούς προϊόντος στην Αργεντινή, το Ιράν, την Ιαπωνία, τη Μαλαισία, τη Ρωσία, την Ελβετία, την Ταϊβάν, την πρώην Γιουγκοσλαβική Δημοκρατία της Μακεδονίας, την Τουρκία και την Ουκρανία να παράσχουν πληροφορίες.
                  
               
                     (33)
                  
                  
                     Η Επιτροπή έλαβε μόνο μία απάντηση, συγκεκριμένα από έναν παραγωγό στην Ουκρανία (San Teh Raj).
                  
               
                     (34)
                  
                  
                     Δεδομένου ότι δεν ελήφθη άλλη απάντηση, και καθώς η ουκρανική αγορά θεωρείται κατάλληλη αντιπροσωπευτική αγορά για τον συγκεκριμένο σκοπό βάσει του μεγέθους της, αποφασίστηκε ότι η Ουκρανία αποτελεί ενδεδειγμένη ανάλογη χώρα σύμφωνα με το άρθρο 2 παράγραφος 7 του βασικού κανονισμού.
                  
               3.1.2.   Κανονική αξία
         
         
                     (35)
                  
                  
                     Οι πληροφορίες που ελήφθησαν από τον συνεργαζόμενο παραγωγό στην ανάλογη χώρα χρησιμοποιήθηκαν ως βάση για τον καθορισμό της κανονικής αξίας για τη ΛΔΚ, σύμφωνα με το άρθρο 2 παράγραφος 7 του βασικού κανονισμού.
                  
               
                     (36)
                  
                  
                     Η Επιτροπή εξέτασε καταρχάς αν ο συνολικός όγκος των εγχώριων πωλήσεων του παραγωγού της ανάλογης χώρας ήταν αντιπροσωπευτικός. Οι εγχώριες πωλήσεις είναι αντιπροσωπευτικές εάν ο συνολικός όγκος των εγχώριων πωλήσεων του ομοειδούς προϊόντος σε ανεξάρτητους πελάτες στην εγχώρια αγορά αντιπροσωπεύει τουλάχιστον το 5 % του συνολικού όγκου εξαγωγικών πωλήσεων του υπό εξέταση προϊόντος στην Ένωση κατά την περίοδο της έρευνας επανεξέτασης. Σε αυτή τη βάση, οι συνολικές πωλήσεις του παραγωγού της ανάλογης χώρας ήταν αντιπροσωπευτικές.
                  
               
                     (37)
                  
                  
                     Σύμφωνα με πληροφορίες που υποβλήθηκαν από τον αιτούντα, δεν υπάρχει σαφής βάση για τον προσδιορισμό του τύπου προϊόντος βάσει των πέντε κωδικών TARIC που καλύπτονται από την έρευνα. Πράγματι, η περιγραφή προϊόντος και των πέντε κωδικών TARIC είναι πανομοιότυπη, και συγκεκριμένα έχει ως εξής: «Θερμαντικά σώματα αλουμινίου και στοιχεία ή τμήματα από τα οποία απαρτίζονται τα σώματα αυτά, ανεξάρτητα από το αν τα εν λόγω στοιχεία συναρμολογούνται σε ενότητες». Δεν γίνεται καμία περαιτέρω διαφοροποίηση σε επίπεδο TARIC. Η διαφορά μεταξύ των πέντε κωδικών TARIC οφείλεται σε άλλα κριτήρια, όπως η τελική χρήση και η μέθοδος παραγωγής. Για παράδειγμα, εάν ένα θερμαντικό σώμα προορίζεται για οικιακή χρήση, υπάγεται στη δασμολογική κλάση 7615. Εάν το ίδιο θερμαντικό σώμα χρησιμοποιείται σε εμπορικό ή βιομηχανικό κτίριο, υπάγεται στη δασμολογική κλάση 7616. Τα κριτήρια που συνδέονται με τις επιδόσεις, όπως η παραγόμενη ισχύς, οι διαστάσεις και το βάρος του στοιχείου, δεν καλύπτονται από τη δασμολογική κατάταξη.
                  
               
                     (38)
                  
                  
                     Σε αυτή τη βάση, η Επιτροπή αποφάσισε ότι θα πρέπει να καθοριστεί μία σταθμισμένη μέση κανονική αξία.
                  
               
                     (39)
                  
                  
                     Για τον λόγο αυτόν, η Επιτροπή προσδιόρισε το ποσοστό των κερδοφόρων πωλήσεων σε ανεξάρτητους πελάτες στην εγχώρια αγορά κατά την περίοδο της έρευνας επανεξέτασης, προκειμένου να αποφασίσει αν θα χρησιμοποιηθούν οι πραγματικές εγχώριες πωλήσεις για τον υπολογισμό της κανονικής αξίας.
                  
               
                     (40)
                  
                  
                     Η κανονική αξία βασίζεται στην πραγματική εγχώρια τιμή, ανεξάρτητα από το αν οι εν λόγω πωλήσεις είναι κερδοφόρες ή όχι, εάν
                     
                                 α)
                              
                              
                                 ο όγκος πωλήσεων, σε καθαρή τιμή πώλησης ίση ή μεγαλύτερη από το υπολογισμένο κόστος παραγωγής, αντιπροσώπευε πάνω από το 80 % του συνολικού όγκου των πωλήσεων· και
                              
                           
                                 β)
                              
                              
                                 η σταθμισμένη μέση τιμή πώλησης είναι ίση ή υψηλότερη από το μοναδιαίο κόστος παραγωγής.
                              
                           
               
                     (41)
                  
                  
                     Η ανάλυση των εγχώριων πωλήσεων κατέδειξε ότι πάνω από το 80 % του συνόλου των εγχώριων πωλήσεων ήταν κερδοφόρες και ότι η μέση σταθμισμένη τιμή πώλησης ήταν υψηλότερη από το κόστος παραγωγής. Ως εκ τούτου, η κανονική αξία υπολογίστηκε ως σταθμισμένος μέσος όρος των τιμών του συνόλου εγχώριων πωλήσεων κατά την περίοδο της έρευνας επανεξέτασης.
                  
               3.1.3.   Τιμή εξαγωγής
         
         
                     (42)
                  
                  
                     Η Επιτροπή δεν έλαβε καμία απάντηση στο ερωτηματολόγιο από παραγωγούς-εξαγωγείς στη ΛΔΚ. Ως αποτέλεσμα αυτής της άρνησης συνεργασίας, σύμφωνα με το άρθρο 18 παράγραφος 1 του βασικού κανονισμού, η Επιτροπή ενημέρωσε τους παραγωγούς-εξαγωγείς στη ΛΔΚ και τις αρχές της ΛΔΚ ότι, σε περίπτωση που δεν επιδειχθεί επαρκής βαθμός συνεργασίας εκ μέρους των παραγωγών-εξαγωγέων, επιτρέπεται στην Επιτροπή να συναγάγει συμπεράσματα με βάση τα διαθέσιμα στοιχεία. Η Επιτροπή τόνισε επίσης ότι ένα συμπέρασμα που βασίζεται στα διαθέσιμα στοιχεία μπορεί να είναι λιγότερο ευνοϊκό για τα εμπλεκόμενα μέρη. Δεν ελήφθη καμία απάντηση. Κατόπιν τούτου, η Επιτροπή καθόρισε την τιμή εξαγωγής βάσει των στατιστικών στοιχείων της Eurostat σχετικά με τις εισαγωγές («COMEXT»).
                  
               
                     (43)
                  
                  
                     Όπως αναφέρεται στην αιτιολογική σκέψη (37), δεν υπάρχει σαφής βάση για τον προσδιορισμό των τύπων προϊόντων που κατατάσσονται στους πέντε κωδικούς TARIC οι οποίοι καλύπτονται από την έρευνα. Κατά συνέπεια, καθορίστηκε μία σταθμισμένη μέση τιμή εξαγωγής για όλα τα θερμαντικά σώματα αλουμινίου που εισάγονται από τη ΛΔΚ.
                  
               3.1.4.   Σύγκριση
         
         
                     (44)
                  
                  
                     Η Επιτροπή συνέκρινε την κανονική αξία και την τιμή εξαγωγής βάσει τιμών εκ του εργοστασίου.
                  
               
                     (45)
                  
                  
                     Όπου δικαιολογούνταν από την ανάγκη εξασφάλισης δίκαιης σύγκρισης, η Επιτροπή προσάρμοσε την κανονική αξία και την τιμή εξαγωγής, ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Η κανονική αξία προσαρμόστηκε προς τα άνω κατά 4 %–6 % για τις μη επιστρεπτέες δαπάνες ΦΠΑ, ενώ η τιμή εξαγωγής προσαρμόστηκε προς τα κάτω κατά 4 %–6 % για το κόστος ασφάλισης και ναύλου.
                  
               3.1.5.   Περιθώριο ντάμπινγκ
         
         
                     (46)
                  
                  
                     Η Επιτροπή συνέκρινε τη μέση σταθμισμένη κανονική αξία του ομοειδούς προϊόντος με τη μέση σταθμισμένη τιμή του συνόλου των εξαγωγών στην Ένωση, σύμφωνα με το άρθρο 2 παράγραφοι 11 και 12 του βασικού κανονισμού.
                  
               
                     (47)
                  
                  
                     Σε αυτή τη βάση, η Επιτροπή διαπίστωσε περιθώριο ντάμπινγκ, εκφρασμένο ως ποσοστό της τιμής CIF στα σύνορα της Ένωσης, πριν από την καταβολή δασμών, το οποίο ανερχόταν σε ποσοστό άνω του 15 %.
                  
               3.2.   Εξέλιξη των εισαγωγών σε περίπτωση κατάργησης των μέτρων
         
         
                     (48)
                  
                  
                     Σε συνέχεια της διαπίστωσης πρακτικής ντάμπινγκ κατά την περίοδο της έρευνας επανεξέτασης, η Επιτροπή διερεύνησε την πιθανότητα συνέχισης της πρακτικής ντάμπινγκ σε περίπτωση κατάργησης των μέτρων. Αναλύθηκαν τα ακόλουθα στοιχεία: πλεονάζουσα παραγωγική ικανότητα στη ΛΔΚ και ελκυστικότητα της αγοράς της Ένωσης.
                  
               
                     (49)
                  
                  
                     Ως αποτέλεσμα της άρνησης συνεργασίας εκ μέρους των παραγωγών-εξαγωγέων από τη ΛΔΚ, η εξέταση της πιθανότητας συνέχισης της πρακτικής ντάμπινγκ προκειμένου να αξιολογηθεί η εξέλιξη των εισαγωγών σε περίπτωση κατάργησης των μέτρων βασίστηκε στις πληροφορίες τις οποίες είχε στη διάθεσή της η Επιτροπή, δηλαδή, πληροφορίες που υποβλήθηκαν στην αίτηση επανεξέτασης και πληροφορίες από άλλες ανεξάρτητες διαθέσιμες πηγές, όπως επίσημα στατιστικά στοιχεία σχετικά με τις εισαγωγές και πληροφορίες που υποβλήθηκαν από τα ενδιαφερόμενα μέρη κατά τη διάρκεια της έρευνας. Στις πληροφορίες που υποβλήθηκαν στην αίτηση περιλαμβανόταν μια έρευνα που διενεργήθηκε από κινεζική εταιρεία παροχής επιχειρηματικών συμβουλών, καθώς και μια έκθεση (5) με τίτλο «Overcapacity in China» (Πλεονάζουσα παραγωγική ικανότητα στην Κίνα) που δημοσιεύτηκε από το Εμπορικό Επιμελητήριο της Ευρωπαϊκής Ένωσης στην Κίνα. Οι πληροφορίες που υπέβαλε ο αιτών επί του θέματος αυτού δεν αμφισβητήθηκαν από τα ενδιαφερόμενα μέρη. Η Επιτροπή δεν εντόπισε αποδεικτικά στοιχεία που να αντικρούουν τις πληροφορίες αυτές.
                  
               3.2.1.   Πλεονάζουσα παραγωγική ικανότητα στη ΛΔΚ
         
         
                     (50)
                  
                  
                     Στο πλαίσιο της έρευνας αναλύθηκε το μέγεθος της κινεζικής πλεονάζουσας παραγωγικής ικανότητας για τα θερμαντικά σώματα αλουμινίου βάσει δύο σεναρίων. Ανάλογα με το ποιο από τα δύο σενάρια επιλέγεται, η πλεονάζουσα ικανότητα ανέρχεται είτε σε 27,5 εκατομμύρια στοιχεία είτε σε 112,5 εκατομμύρια στοιχεία. Ανεξάρτητα από το σενάριο που επιλέγεται, η πλεονάζουσα παραγωγική ικανότητα για τα θερμαντικά σώματα αλουμινίου είναι σημαντική και αντιπροσωπεύει ποσοστό είτε περίπου 94 % είτε περίπου 386 % της συνολικής ενωσιακής κατανάλωσης (βλέπε αιτιολογική σκέψη (62)).
                  
               
                     (51)
                  
                  
                     Στην έκθεση που δημοσιεύτηκε από το Εμπορικό Επιμελητήριο της Ευρωπαϊκής Ένωσης στην Κίνα αναλύθηκε η πλεονάζουσα παραγωγική ικανότητα της κινεζικής βιομηχανίας αλουμινίου γενικότερα. Σύμφωνα με την εν λόγω έκθεση, η πλεονάζουσα παραγωγική ικανότητα διπλασιάστηκε από σχεδόν 5 εκατομμύρια τόνους σε σχεδόν 10 εκατομμύρια τόνους κατά την περίοδο μεταξύ του 2008 και του 2015. Συνεπώς, είναι σαφές ότι οι Κινέζοι παραγωγοί θερμαντικών σωμάτων αλουμινίου θα ήταν σε θέση να προμηθευτούν πρόσθετες ποσότητες αλουμινίου σε περίπτωση που προέβαιναν σε αύξηση της παραγωγής τους.
                  
               
                     (52)
                  
                  
                     Ούτε από την εν λόγω έρευνα αλλά ούτε και από την έρευνα επανεξέτασης προέκυψε οποιοδήποτε στοιχείο που θα μπορούσε να υποδεικνύει σημαντική αύξηση της εγχώριας ζήτησης στην Κίνα στο εγγύς μέλλον. Το ίδιο ισχύει και για τις κινεζικές εξαγωγές σε άλλες τρίτες χώρες, δεδομένου ότι δεν υπάρχουν διαθέσιμες πληροφορίες που θα μπορούσαν να υποδεικνύουν σημαντική αύξηση της ζήτησης θερμαντικών σωμάτων αλουμινίου σε παγκόσμιο επίπεδο.
                  
               
                     (53)
                  
                  
                     Επομένως, ελλείψει οποιωνδήποτε άλλων πληροφοριών, θεωρείται ότι ούτε η εγχώρια ζήτηση αλλά ούτε και η παγκόσμια ζήτηση θα μπορέσουν να απορροφήσουν τη σημαντική πλεονάζουσα ικανότητα που διαθέτει η ΛΔΚ.
                  
               3.2.2.   Ελκυστικότητα της αγοράς της Ένωσης
         
         
                     (54)
                  
                  
                     Προκειμένου να προβεί σε εκτίμηση της πιθανής εξέλιξης των εισαγωγών σε περίπτωση κατάργησης των μέτρων, η Επιτροπή εξέτασε την ελκυστικότητα της αγοράς της Ένωσης όσον αφορά τις τιμές.
                  
               
                     (55)
                  
                  
                     Κατά την περίοδο της έρευνας επανεξέτασης, η Επιτροπή ανέλυσε τα στοιχεία εξαγωγών από τη ΛΔΚ σε τρίτες χώρες σε επίπεδο οκταψήφιων κωδικών ΣΟ. Ωστόσο, θεωρήθηκε ότι οι εν λόγω τιμές εξαγωγής δεν αντιπροσωπεύουν με ακρίβεια τις τιμές των θερμαντικών σωμάτων αλουμινίου, διότι οι κατατάξεις σε αυτό το επίπεδο περιλάμβαναν ευρύ φάσμα προϊόντων, επιπλέον του υπό εξέταση προϊόντος, και υπερέβαιναν, συνεπώς, μακράν (τουλάχιστον κατά 100 φορές) τον όγκο εισαγωγών θερμαντικών σωμάτων αλουμινίου. Ως εκ τούτου, από τις στατιστικές για τις κινεζικές εξαγωγές δεν προκύπτουν αδιάσειστα αποδεικτικά στοιχεία όσον αφορά τις τιμές των κινεζικών εξαγωγών σε άλλες αγορές.
                  
               
                     (56)
                  
                  
                     Ελλείψει αδιαμφισβήτητων δεδομένων σχετικά με τις τιμές προς τρίτες χώρες λόγω της άρνησης συνεργασίας εκ μέρους των Κινέζων παραγωγών-εξαγωγέων, σύμφωνα με το άρθρο 18 παράγραφος 1 του βασικού κανονισμού, τα συμπεράσματα της Επιτροπής βασίστηκαν στις πληροφορίες που περιλαμβάνονταν στην αίτηση επανεξέτασης.
                  
               
                     (57)
                  
                  
                     Λόγω της σημαντικής πλεονάζουσας ικανότητας των Κινέζων παραγωγών-εξαγωγέων και του κορεσμού ορισμένων υφιστάμενων αγορών, οι Κινέζοι παραγωγοί-εξαγωγείς θα διοχέτευαν πιθανότατα τη σημαντική πλεονάζουσα ικανότητά τους στην αγορά της Ένωσης σε περίπτωση κατάργησης των μέτρων αντιντάμπινγκ. Επίσης, στην έκθεση «Overcapacity in China» επισημάνθηκε περαιτέρω ότι η κινεζική κυβερνητική πολιτική ενθαρρύνει τις εξαγωγές μέσω της παροχής οικονομικής στήριξης και φορολογικών πλεονεκτημάτων, αυξάνοντας με τον τρόπο αυτόν την ελκυστικότητα των εξαγωγικών αγορών, όπως η αγορά της Ένωσης.
                  
               
                     (58)
                  
                  
                     Τόσο οι σημαντικοί όγκοι εξαγωγών και τα μερίδια αγοράς από τη ΛΔΚ κατά τη διάρκεια της περιόδου της αρχικής έρευνας όσο και η συνεχιζόμενη εξαγωγή μειωμένων, πλην όμως σημαντικών, ποσοτήτων θερμαντικών σωμάτων αλουμινίου από τη ΛΔΚ προς την αγορά της Ένωσης επιτρέπουν στην Επιτροπή να συναγάγει το συμπέρασμα ότι η αγορά της Ένωσης είναι ελκυστική για τους παραγωγούς θερμαντικών σωμάτων αλουμινίου στη ΛΔΚ. Επιπλέον, οι τιμές των κινεζικών εξαγωγών εξακολουθούν να αποτελούν αντικείμενο ντάμπινγκ (βλέπε αιτιολογική σκέψη (47)) και είναι αισθητά υποτιμολογημένες σε σύγκριση με τις τιμές του ενωσιακού κλάδου παραγωγής (βλέπε αιτιολογική σκέψη (76)). Λόγω της τεράστιας πλεονάζουσας παραγωγικής ικανότητας στη ΛΔΚ και του χαμηλού επιπέδου των κινεζικών τιμών, υπάρχει μεγάλη πιθανότητα σημαντικής αύξησης των εισαγωγών σε περίπτωση κατάργησης των μέτρων αντιντάμπινγκ.
                  
               3.2.3.   Συμπέρασμα σχετικά με την πιθανότητα συνέχισης της πρακτικής ντάμπινγκ
         
         
                     (59)
                  
                  
                     Βάσει των ανωτέρω, και ειδικότερα με δεδομένο το περιθώριο ντάμπινγκ που διαπιστώθηκε κατά την ΠΕΕ, τη σημαντική πλεονάζουσα ικανότητα που διατίθεται στη ΛΔΚ και την ελκυστικότητα της αγοράς της Ένωσης, η Επιτροπή αναμένει ότι η κατάργηση των μέτρων θα κατέληγε πιθανότατα σε συνέχιση του ντάμπινγκ και ότι οι εξαγωγές που αποτελούν αντικείμενο ντάμπινγκ θα εισέρχονταν στην αγορά της Ένωσης σε σημαντικές ποσότητες. Συνεπώς, θεωρείται ότι είναι πιθανό να συνεχιστεί η πρακτική ντάμπινγκ σε περίπτωση λήξης της ισχύος των υφιστάμενων μέτρων αντιντάμπινγκ.
                  
               4.   ΠΙΘΑΝΟΤΗΤΑ ΕΠΑΝΑΛΗΨΗΣ ΤΗΣ ΖΗΜΙΑΣ
         4.1.   Ορισμός του ενωσιακού κλάδου παραγωγής και της ενωσιακής παραγωγής
         
         
                     (60)
                  
                  
                     Κατά την περίοδο της έρευνας επανεξέτασης, το ομοειδές προϊόν κατασκευαζόταν από 6 παραγωγούς στην Ένωση. Οι παραγωγοί αυτοί αποτελούν τον «ενωσιακό κλάδο παραγωγής» («ενωσιακή βιομηχανία») κατά την έννοια του άρθρου 4 παράγραφος 1 του βασικού κανονισμού.
                  
               4.2.   Προκαταρκτικές παρατηρήσεις
         
         
                     (61)
                  
                  
                     Η ζημία εκτιμήθηκε με βάση τις τάσεις όσον αφορά την παραγωγή, την παραγωγική ικανότητα, τη χρησιμοποίηση της παραγωγικής ικανότητας, τις πωλήσεις, το μερίδιο αγοράς, την απασχόληση, την παραγωγικότητα και τη μεγέθυνση, που συλλέγονται σε σχέση με το σύνολο του ενωσιακού κλάδου παραγωγής, καθώς και τις τάσεις όσον αφορά τις τιμές, την κερδοφορία, τις ταμειακές ροές, την ικανότητα άντλησης κεφαλαίων και επενδύσεων, τα αποθέματα, την απόδοση των επενδύσεων και τους μισθούς, που συλλέγονται σε σχέση με τους ενωσιακούς παραγωγούς του δείγματος.
                  
               4.3.   Ενωσιακή κατανάλωση
         
         
                     (62)
                  
                  
                     Η Επιτροπή προσδιόρισε την ενωσιακή κατανάλωση προσθέτοντας:
                     
                                 α)
                              
                              
                                 τις επαληθευμένες πωλήσεις στην Ένωση των τεσσάρων ενωσιακών παραγωγών του δείγματος·
                              
                           
                                 β)
                              
                              
                                 τις πωλήσεις στην Ένωση των συνεργαζόμενων ενωσιακών παραγωγών που δεν συμπεριλαμβάνονται στο δείγμα, οι οποίες λαμβάνονται από την αίτηση επανεξέτασης και από δεδομένα που παρείχε η AIRAL· και
                              
                           
                                 γ)
                              
                              
                                 τις εισαγωγές σύμφωνα με στοιχεία της Eurostat.
                              
                           
               
                     (63)
                  
                  
                     Η ενωσιακή κατανάλωση θερμαντικών σωμάτων αλουμινίου εξελίχθηκε ως εξής:
                     
                        Πίνακας 1
                     
                     
                        Ενωσιακή κατανάλωση
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Συνολική ενωσιακή κατανάλωση (στοιχεία)
                              
                              
                                 24 042 569 
                              
                              
                                 25 768 567 
                              
                              
                                 27 283 660 
                              
                              
                                 27 960 430 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    107
                                 
                              
                              
                                 
                                    113
                                 
                              
                              
                                 
                                    116
                                 
                              
                           
                                 
                                    Πηγή: Eurostat, AIRAL και απαντήσεις στο ερωτηματολόγιο
                              
                           
               
                     (64)
                  
                  
                     Κατά την υπό εξέταση περίοδο η ενωσιακή κατανάλωση αυξήθηκε σταδιακά κατά 16 %. Στην ανάλυση σε σύγκριση με το προηγούμενο έτος αποτυπώνεται αυτή η σταδιακή άνοδος καθ' όλη τη διάρκεια της περιόδου, η οποία σημειώθηκε με ταχύτερο ρυθμό μεταξύ του 2014 και του 2015 και στη συνέχεια σταθεροποιήθηκε από το 2016 έως το τέλος της ΠΕΕ.
                  
               4.4.   Εισαγωγές από τη ΛΔΚ
         
         4.4.1.   Όγκος και μερίδιο αγοράς των εισαγωγών από τη ΛΔΚ
         
         
                     (65)
                  
                  
                     Η Επιτροπή καθόρισε τον όγκο των εισαγωγών θερμαντικών σωμάτων αλουμινίου από τη ΛΔΚ στην Ένωση με βάση τα στοιχεία της Eurostat και το μερίδιο αγοράς των εισαγωγών, συγκρίνοντας αυτούς τους όγκους εισαγωγών με την ενωσιακή κατανάλωση όπως παρατίθεται στον πίνακα 1.
                  
               
                     (66)
                  
                  
                     Οι εισαγωγές θερμαντικών σωμάτων αλουμινίου από τη ΛΔΚ στην Ένωση εξελίχθηκαν ως εξής:
                     
                        Πίνακας 2
                     
                     
                        Ποσότητες εισαγωγών και μερίδια αγοράς
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                           
                                 Όγκος εισαγωγών από τη ΛΔΚ (στοιχεία)
                              
                              
                                 1 652 979 
                              
                              
                                 456 581 
                              
                              
                                 983 268 
                              
                              
                                 746 354 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    28
                                 
                              
                              
                                 
                                    59
                                 
                              
                              
                                 
                                    45
                                 
                              
                           
                                 Μερίδιο αγοράς εισαγωγών ΛΔΚ (%)
                              
                              
                                 7
                              
                              
                                 2
                              
                              
                                 4
                              
                              
                                 3
                              
                           
                                 
                                    Πηγή: Eurostat
                              
                           
               
                     (67)
                  
                  
                     Οι εισαγωγές από τη ΛΔΚ έφτασαν στο υψηλότερο σημείο τους το 2014, καταγράφοντας απότομη πτώση το 2015 και στη συνέχεια ανάκαμψη το 2016, ενώ μειώθηκαν εκ νέου κατά την ΠΕΕ. Δεδομένης της αύξησης της ενωσιακής κατανάλωσης κατά το ίδιο χρονικό διάστημα, το μερίδιο αγοράς των εισαγωγών από τη ΛΔΚ σημείωσε πτώση από το υψηλότερο ποσοστό του 7 % στο χαμηλότερο ποσοστό του 3 % στο τέλος της ΠΕΕ.
                  
               
                     (68)
                  
                  
                     Ωστόσο, στο πλαίσιο της ανάλυσης της ζημίας είναι σκόπιμο να σημειωθεί ότι οι εισαγωγές από τη ΛΔΚ συνέχισαν να εισέρχονται στην Ένωση, με καταβολή δασμών, καθ' όλη τη διάρκεια της υπό εξέταση περιόδου.
                  
               4.4.2.   Τιμές των εισαγωγών από τη ΛΔΚ
         
         
                     (69)
                  
                  
                     Η Επιτροπή χρησιμοποίησε τις τιμές των εισαγωγών από τη ΛΔΚ που ανακοίνωσε η Eurostat.
                  
               
                     (70)
                  
                  
                     Η μέση τιμή των εισαγωγών από τη ΛΔΚ στην Ένωση εξελίχθηκε ως εξής:
                     
                        Πίνακας 3
                     
                     
                        Τιμές εισαγωγών από τη ΛΔΚ
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Τιμές εισαγωγών από ΛΔΚ
                                 (EUR ανά στοιχείο)
                              
                              
                                 2,47
                              
                              
                                 3,29
                              
                              
                                 3,28
                              
                              
                                 3,37
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    133
                                 
                              
                              
                                 
                                    133
                                 
                              
                              
                                 
                                    136
                                 
                              
                           
                                 
                                    Πηγή: Eurostat
                              
                           
               
                     (71)
                  
                  
                     Κατά την υπό εξέταση περίοδο οι τιμές των εισαγωγών από τη ΛΔΚ αυξήθηκαν κατά 36 % και η μεγαλύτερη αύξηση σημειώθηκε μεταξύ 2014 και 2015.
                  
               
                     (72)
                  
                  
                     Παρά την αύξηση στη μοναδιαία τιμή των εισαγωγών από τη ΛΔΚ κατά την υπό εξέταση περίοδο, η μέση τιμή εισαγωγής ανά μονάδα από τη ΛΔΚ ήταν σημαντικά χαμηλότερη τόσο από τη μέση μοναδιαία τιμή πώλησης όσο και από το μέσο μοναδιαίο κόστος παραγωγής του ενωσιακού κλάδου παραγωγής όπως παρατίθεται στον πίνακα 7. Το γεγονός αυτό είχε ως συνέπεια ισχυρή πίεση στις τιμές πώλησης της Ένωσης.
                  
               4.4.3.   Υποτιμολόγηση
         
         
                     (73)
                  
                  
                     Η Επιτροπή καθόρισε την υποτιμολόγηση κατά την περίοδο της έρευνας επανεξέτασης συγκρίνοντας:
                     
                                 α)
                              
                              
                                 τις μέσες σταθμισμένες τιμές πώλησης οι οποίες χρεώθηκαν από τους ενωσιακούς παραγωγούς του δείγματος σε μη συνδεδεμένους πελάτες στην αγορά της Ένωσης, προσαρμοσμένες σε επίπεδο τιμών εκ του εργοστασίου· και
                              
                           
                                 β)
                              
                              
                                 στοιχεία από την Eurostat για τις εισαγωγές θερμαντικών σωμάτων αλουμινίου από τη ΛΔΚ σε επίπεδο τιμής CIF, προσαρμοσμένης σε τιμή εκφορτωθέντος εμπορεύματος, στην οποία συμπεριλαμβάνεται ποσό δασμού αντιντάμπινγκ.
                              
                           
               
                     (74)
                  
                  
                     Το αποτέλεσμα της σύγκρισης εκφράστηκε ως ποσοστό της μέσης τιμής των ενωσιακών παραγωγών του δείγματος κατά την περίοδο της έρευνας επανεξέτασης.
                  
               
                     (75)
                  
                  
                     Από τη σύγκριση προέκυψε για τις εισαγωγές από τη ΛΔΚ μέσο σταθμισμένο περιθώριο υποτιμολόγησης της τάξης του 19,3 % στην αγορά της Ένωσης κατά την περίοδο της έρευνας επανεξέτασης.
                  
               4.5.   Οικονομική κατάσταση του ενωσιακού κλάδου παραγωγής
         
         4.5.1.   Γενικές παρατηρήσεις
         
         
                     (76)
                  
                  
                     Σύμφωνα με το άρθρο 3 παράγραφος 4 του βασικού κανονισμού, η Επιτροπή εξέτασε την επίδραση των εισαγωγών που αποτελούν αντικείμενο ντάμπινγκ στον ενωσιακό κλάδο παραγωγής αξιολογώντας όλους τους οικονομικούς δείκτες που επηρέασαν την κατάσταση του εν λόγω κλάδου κατά την υπό εξέταση περίοδο.
                  
               
                     (77)
                  
                  
                     Όπως αναφέρεται στην αιτιολογική σκέψη (12), χρησιμοποιήθηκε η μέθοδος της δειγματοληψίας για τον προσδιορισμό της πιθανής ζημίας που υπέστη ο ενωσιακός κλάδος παραγωγής.
                  
               
                     (78)
                  
                  
                     Για τον προσδιορισμό της ζημίας, η Επιτροπή προέβη σε διάκριση μεταξύ των μακροοικονομικών και μικροοικονομικών δεικτών ζημίας.
                  
               
                     (79)
                  
                  
                     Η Επιτροπή αξιολόγησε τους μακροοικονομικούς δείκτες βάσει στοιχείων της αίτησης επανεξέτασης, στοιχείων που υπέβαλε η AIRAL και των επαληθευμένων απαντήσεων των ενωσιακών παραγωγών του δείγματος στο ερωτηματολόγιο. Τα στοιχεία αφορούσαν όλους τους ενωσιακούς παραγωγούς.
                  
               
                     (80)
                  
                  
                     Η Επιτροπή αξιολόγησε τους μικροοικονομικούς δείκτες βάσει επαληθευμένων στοιχείων που περιλαμβάνονταν στις απαντήσεις των ενωσιακών παραγωγών του δείγματος στο ερωτηματολόγιο.
                  
               
                     (81)
                  
                  
                     Διαπιστώθηκε ότι αμφότερα τα σύνολα στοιχείων ήταν αντιπροσωπευτικά της οικονομικής κατάστασης του ενωσιακού κλάδου παραγωγής.
                  
               
                     (82)
                  
                  
                     Οι μακροοικονομικοί δείκτες είναι οι εξής: παραγωγή, παραγωγική ικανότητα, χρησιμοποίηση της παραγωγικής ικανότητας, όγκος πωλήσεων, μερίδιο αγοράς, ανάπτυξη, απασχόληση και παραγωγικότητα.
                  
               
                     (83)
                  
                  
                     Οι μικροοικονομικοί δείκτες είναι οι εξής: μέσες τιμές ανά μονάδα, μοναδιαίο κόστος, κόστος εργασίας, αποθέματα, κερδοφορία, ταμειακές ροές, επενδύσεις, απόδοση των επενδύσεων και ικανότητα άντλησης κεφαλαίων.
                  
               4.5.2.   Μακροοικονομικοί δείκτες
         
         4.5.2.1.   Παραγωγή, παραγωγική ικανότητα και χρησιμοποίηση της παραγωγικής ικανότητας
         
                     (84)
                  
                  
                     Κατά την υπό εξέταση περίοδο η συνολική παραγωγή, η παραγωγική ικανότητα και η χρησιμοποίηση της παραγωγικής ικανότητας του ενωσιακού κλάδου παραγωγής εξελίχθηκαν ως εξής:
                     
                        Πίνακας 4
                     
                     
                        Παραγωγή, παραγωγική ικανότητα και χρησιμοποίηση της παραγωγικής ικανότητας των ενωσιακών παραγωγών
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Όγκος παραγωγής (στοιχεία)
                              
                              
                                 46 693 417 
                              
                              
                                 42 280 155 
                              
                              
                                 41 857 954 
                              
                              
                                 41 449 917 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    91
                                 
                              
                              
                                 
                                    90
                                 
                              
                              
                                 
                                    89
                                 
                              
                           
                                 Παραγωγική ικανότητα (στοιχεία)
                              
                              
                                 93 110 159 
                              
                              
                                 93 279 192 
                              
                              
                                 84 940 419 
                              
                              
                                 82 263 333 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    91
                                 
                              
                              
                                 
                                    88
                                 
                              
                           
                                 Χρησιμοποίηση της παραγωγικής ικανότητας (%)
                              
                              
                                 50
                              
                              
                                 45
                              
                              
                                 49
                              
                              
                                 50
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    90
                                 
                              
                              
                                 
                                    98
                                 
                              
                              
                                 
                                    100
                                 
                              
                           
                                 
                                    Πηγή: Eurostat, AIRAL και απαντήσεις στο ερωτηματολόγιο
                              
                           
               
                     (85)
                  
                  
                     Κατά την υπό εξέταση περίοδο ο όγκος παραγωγής του ενωσιακού κλάδου παραγωγής μειώθηκε κατά 11 %. Από την ανάλυση σε σύγκριση με το προηγούμενο έτος καταδεικνύεται ότι πρώτα μειώθηκε κατά 9 % το 2015 και έπειτα παρέμεινε σχετικά σταθερός από το 2015 έως το τέλος της ΠΕΕ.
                  
               
                     (86)
                  
                  
                     Κατά την υπό εξέταση περίοδο η παραγωγική ικανότητα του ενωσιακού κλάδου παραγωγής μειώθηκε κατά 12 %, στοιχείο που καταδεικνύει ότι ο ενωσιακός κλάδος παραγωγής ήταν σε θέση να μειώσει την παραγωγική ικανότητα για να αντιμετωπίσει την πτώση της παραγωγής στη διάρκεια της εν λόγω περιόδου.
                  
               
                     (87)
                  
                  
                     Το ποσοστό χρησιμοποίησης της παραγωγικής ικανότητας παρέμεινε χαμηλό καθ' όλη τη διάρκεια της υπό εξέταση περιόδου, αλλά έπειτα από πτώση που σημείωσε το 2015, κατέστη εφικτό να επανέλθει στα επίπεδα του 2014 έως το τέλος της ΠΕΕ.
                  
               4.5.2.2.   Όγκος πωλήσεων και μερίδιο αγοράς
         
                     (88)
                  
                  
                     Κατά την υπό εξέταση περίοδο ο όγκος πωλήσεων στην Ένωση και το μερίδιο αγοράς του ενωσιακού κλάδου παραγωγής εξελίχθηκαν ως εξής:
                     
                        Πίνακας 5
                     
                     
                        Όγκος πωλήσεων και μερίδιο αγοράς των ενωσιακών παραγωγών
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Όγκος πωλήσεων στην Ένωση (στοιχεία)
                              
                              
                                 21 445 218 
                              
                              
                                 25 083 295 
                              
                              
                                 25 938 789 
                              
                              
                                 26 681 081 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    117
                                 
                              
                              
                                 
                                    121
                                 
                              
                              
                                 
                                    124
                                 
                              
                           
                                 Μερίδιο αγοράς (%)
                              
                              
                                 89
                              
                              
                                 97
                              
                              
                                 95
                              
                              
                                 95
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    109
                                 
                              
                              
                                 
                                    107
                                 
                              
                              
                                 
                                    107
                                 
                              
                           
                                 
                                    Πηγή: Eurostat, AIRAL και απαντήσεις στο ερωτηματολόγιο
                              
                           
               
                     (89)
                  
                  
                     Κατά την υπό εξέταση περίοδο ο όγκος πωλήσεων του ενωσιακού κλάδου παραγωγής στην αγορά της Ένωσης αυξήθηκε περίπου κατά 24 %, δηλαδή υπερέβη την αύξηση της κατανάλωσης στην αγορά της Ένωσης κατά την ίδια περίοδο.
                  
               
                     (90)
                  
                  
                     Κατά την υπό εξέταση περίοδο, το μερίδιο αγοράς του ενωσιακού κλάδου παραγωγής αυξήθηκε από 89 % σε 95 %, έπειτα από την αύξηση της ενωσιακής κατανάλωσης και τη μείωση των εισαγωγών που σημειώθηκαν μετά το 2014.
                  
               4.5.2.3.   Ανάπτυξη
         
                     (91)
                  
                  
                     Κατά την υπό εξέταση περίοδο η ενωσιακή κατανάλωση αυξήθηκε κατά 16 %, ενώ ο όγκος πωλήσεων του ενωσιακού κλάδου παραγωγής αυξήθηκε κατά 24 %, οδηγώντας σε αύξηση του μεριδίου αγοράς του ενωσιακού κλάδου παραγωγής, αλλά αφήνοντας παράλληλα περιθώριο στην αγορά για εισαγωγές, τόσο από τη ΛΔΚ όσο και από αλλού.
                  
               4.5.2.4.   Απασχόληση και παραγωγικότητα
         
                     (92)
                  
                  
                     Κατά την υπό εξέταση περίοδο η απασχόληση και η παραγωγικότητα του ενωσιακού κλάδου παραγωγής εξελίχθηκαν ως εξής:
                     
                        Πίνακας 6
                     
                     
                        Απασχόληση και παραγωγικότητα των ενωσιακών παραγωγών
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Αριθμός εργαζομένων
                              
                              
                                 1 387 
                              
                              
                                 1 306 
                              
                              
                                 1 313 
                              
                              
                                 1 323 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    94
                                 
                              
                              
                                 
                                    95
                                 
                              
                              
                                 
                                    95
                                 
                              
                           
                                 Παραγωγικότητα (στοιχεία/εργαζόμενο)
                              
                              
                                 34 676 
                              
                              
                                 32 365 
                              
                              
                                 31 869 
                              
                              
                                 31 379 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    93
                                 
                              
                              
                                 
                                    92
                                 
                              
                              
                                 
                                    90
                                 
                              
                           
                                 
                                    Πηγή: Eurostat, AIRAL και απαντήσεις στο ερωτηματολόγιο
                              
                           
               
                     (93)
                  
                  
                     Λόγω της μειωμένης παραγωγής, κατά την υπό εξέταση περίοδο η απασχόληση στον ενωσιακό κλάδο παραγωγής μειώθηκε επίσης κατά 5 %.
                  
               
                     (94)
                  
                  
                     Ωστόσο, λόγω της μείωσης της παραγωγής κατά τη διάρκεια της ίδιας περιόδου, η παραγωγικότητα του ενωσιακού κλάδου παραγωγής σημείωσε πτώση κατά την περίοδο αυτή, ακολουθώντας την καθοδική πορεία της παραγωγής.
                  
               4.5.3.   Μικροοικονομικοί δείκτες
         
         4.5.3.1.   Τιμές και παράγοντες που επηρεάζουν τις τιμές
         
                     (95)
                  
                  
                     Κατά την υπό εξέταση περίοδο οι μέσες τιμές πώλησης των ενωσιακών παραγωγών του δείγματος σε μη συνδεδεμένους πελάτες στην Ένωση εξελίχθηκαν ως εξής:
                     
                        Πίνακας 7
                     
                     
                        Μέσες τιμές πώλησης στην Ένωση και μοναδιαίο κόστος
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Μέση μοναδιαία τιμή πώλησης στην Ένωση (EUR/στοιχείο)
                              
                              
                                 5,7
                              
                              
                                 5,7
                              
                              
                                 5,7
                              
                              
                                 5,7
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    100
                                 
                              
                           
                                 Μοναδιαίο κόστος παραγωγής (EUR/στοιχείο)
                              
                              
                                 5,2
                              
                              
                                 5,5
                              
                              
                                 5,4
                              
                              
                                 5,2
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    106
                                 
                              
                              
                                 
                                    103
                                 
                              
                              
                                 
                                    101
                                 
                              
                           
                                 
                                    Πηγή: Απαντήσεις στο ερωτηματολόγιο
                              
                           
               
                     (96)
                  
                  
                     Κατά την υπό εξέταση περίοδο, η μέση μοναδιαία τιμή πώλησης του ενωσιακού κλάδου παραγωγής σε μη συνδεδεμένους πελάτες στην Ένωση παρέμεινε σταθερή, στα 5,7 EUR ανά στοιχείο.
                  
               
                     (97)
                  
                  
                     Κατά την ίδια περίοδο, το μέσο κόστος παραγωγής του ενωσιακού κλάδου παραγωγής αυξήθηκε ελαφρώς κατά 1 %, καταγράφοντας άνοδο της τάξης του 6 % το 2015, ενώ στη συνέχεια σημείωσε πτώση κατά 5 % από το 2015 έως το τέλος της ΠΕΕ.
                  
               4.5.3.2.   Κόστος εργασίας
         
                     (98)
                  
                  
                     Κατά την υπό εξέταση περίοδο, το μέσο κόστος εργασίας των ενωσιακών παραγωγών του δείγματος εξελίχθηκε ως εξής:
                     
                        Πίνακας 8
                     
                     
                        Μέσο κόστος εργασίας ανά εργαζόμενο
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Μέσο κόστος εργασίας ανά εργαζόμενο (EUR/εργαζόμενο)
                              
                              
                                 32 242 
                              
                              
                                 32 604 
                              
                              
                                 32 880 
                              
                              
                                 32 086 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    102
                                 
                              
                              
                                 
                                    100
                                 
                              
                           
                                 
                                    Πηγή: Απαντήσεις στο ερωτηματολόγιο
                              
                           
               
                     (99)
                  
                  
                     Κατά την υπό εξέταση περίοδο, το μέσο κόστος εργασίας ανά εργαζόμενο του ενωσιακού κλάδου παραγωγής σημείωσε ελαφρά αύξηση.
                  
               4.5.3.3.   Αποθέματα
         
                     (100)
                  
                  
                     Κατά την υπό εξέταση περίοδο, τα επίπεδα των αποθεμάτων των ενωσιακών παραγωγών του δείγματος εξελίχθηκαν ως εξής:
                     
                        Πίνακας 9
                     
                     
                        Αποθέματα
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Τελικά αποθέματα (στοιχεία)
                              
                              
                                 4 379 462 
                              
                              
                                 3 735 054 
                              
                              
                                 4 234 495 
                              
                              
                                 3 613 428 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    85
                                 
                              
                              
                                 
                                    97
                                 
                              
                              
                                 
                                    83
                                 
                              
                           
                                 Τελικά αποθέματα ως ποσοστό της παραγωγής (%)
                              
                              
                                 12,6
                              
                              
                                 12,2
                              
                              
                                 14,2
                              
                              
                                 12,1
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    98
                                 
                              
                              
                                 
                                    113
                                 
                              
                              
                                 
                                    96
                                 
                              
                           
                                 
                                    Πηγή: Απαντήσεις στο ερωτηματολόγιο
                              
                           
               
                     (101)
                  
                  
                     Κατά την υπό εξέταση περίοδο, το επίπεδο των τελικών αποθεμάτων του ενωσιακού κλάδου παραγωγής μειώθηκε κατά 17 %. Την ίδια περίοδο το επίπεδο των αποθεμάτων αντιπροσώπευε το 12 %-14 % της παραγωγής του κλάδου.
                  
               4.5.3.4.   Κερδοφορία, ταμειακές ροές, επενδύσεις, απόδοση επενδύσεων και ικανότητα άντλησης κεφαλαίων
         
                     (102)
                  
                  
                     Η Επιτροπή προσδιόρισε την κερδοφορία του ενωσιακού κλάδου παραγωγής εκφράζοντας το καθαρό προ φόρου κέρδος των πωλήσεων του ομοειδούς προϊόντος σε μη συνδεδεμένους πελάτες εντός της Ένωσης ως ποσοστό του κύκλου εργασιών των εν λόγω πωλήσεων.
                  
               
                     (103)
                  
                  
                     Κατά την υπό εξέταση περίοδο η κερδοφορία, οι ταμειακές ροές, οι επενδύσεις και η απόδοση των επενδύσεων των ενωσιακών παραγωγών του δείγματος εξελίχθηκαν ως εξής:
                     
                        Πίνακας 10
                     
                     
                        Κερδοφορία, ταμειακές ροές, επενδύσεις και απόδοση των επενδύσεων
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Κερδοφορία των πωλήσεων στην ΕΕ σε μη συνδεδεμένους πελάτες (ποσοστό % του κύκλου εργασιών πωλήσεων)
                              
                              
                                 5,4
                              
                              
                                 3,1
                              
                              
                                 4,4
                              
                              
                                 6,8
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    58
                                 
                              
                              
                                 
                                    81
                                 
                              
                              
                                 
                                    125
                                 
                              
                           
                                 Ταμειακές ροές (εκατ. EUR)
                              
                              
                                 10
                              
                              
                                 14
                              
                              
                                 12
                              
                              
                                 24
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    140
                                 
                              
                              
                                 
                                    120
                                 
                              
                              
                                 
                                    240
                                 
                              
                           
                                 Επενδύσεις (εκατ. EUR)
                              
                              
                                 14
                              
                              
                                 16
                              
                              
                                 25
                              
                              
                                 8
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    114
                                 
                              
                              
                                 
                                    179
                                 
                              
                              
                                 
                                    57
                                 
                              
                           
                                 Απόδοση επενδύσεων (%)
                              
                              
                                 49
                              
                              
                                 5
                              
                              
                                 12
                              
                              
                                 32
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    11
                                 
                              
                              
                                 
                                    24
                                 
                              
                              
                                 
                                    65
                                 
                              
                           
                                 
                                    Πηγή: Απαντήσεις στο ερωτηματολόγιο
                              
                           
               
                     (104)
                  
                  
                     Η κερδοφορία του ενωσιακού κλάδου παραγωγής μειώθηκε μεταξύ 2014 και 2016, στη συνέχεια όμως ανέκαμψε κατά την ΠΕΕ.
                  
               
                     (105)
                  
                  
                     Η καθαρή ταμειακή ροή είναι η ικανότητα του ενωσιακού κλάδου παραγωγής να αυτοχρηματοδοτεί τις δραστηριότητές του. Η καθαρή ταμειακή ροή αυξήθηκε κατά 143 % στο διάστημα από το 2014 έως το τέλος της ΠΕΕ.
                  
               
                     (106)
                  
                  
                     Κατά την υπό εξέταση περίοδο οι ετήσιες επενδύσεις στο ομοειδές προϊόν τις οποίες πραγματοποίησε ο ενωσιακός κλάδος παραγωγής μειώθηκαν κατά 43 %, λόγω της μείωσης της παραγωγής.
                  
               
                     (107)
                  
                  
                     Η απόδοση των επενδύσεων είναι το κέρδος ως ποσοστό της καθαρής λογιστικής αξίας των επενδύσεων. Κατά την υπό εξέταση περίοδο, η απόδοση των επενδύσεων του ενωσιακού κλάδου παραγωγής μειώθηκε από 49 % σε 32 %, χωρίς σταθερή τάση σε σύγκριση με το προηγούμενο έτος.
                  
               4.5.4.   Συμπέρασμα σχετικά με την κατάσταση του ενωσιακού κλάδου παραγωγής
         
         
                     (108)
                  
                  
                     Η έρευνα έδειξε ότι οι περισσότεροι δείκτες ζημίας εξελίχθηκαν θετικά και η οικονομική και χρηματοπιστωτική κατάσταση του ενωσιακού κλάδου παραγωγής βελτιώθηκε κατά την υπό εξέταση περίοδο.
                  
               
                     (109)
                  
                  
                     Ο ενωσιακός κλάδος παραγωγής κατόρθωσε να αυξήσει το μερίδιο αγοράς του με τα ισχύοντα μέτρα και να σημειώσει ανάκαμψη ως προς τις ταμειακές ροές και την απόδοση των επενδύσεων.
                  
               
                     (110)
                  
                  
                     Η κερδοφορία του ενωσιακού κλάδου παραγωγής αυξήθηκε κατά την υπό εξέταση περίοδο και ανήλθε σε ποσοστό μόλις 0,6 % κάτω από τον στόχο όσον αφορά τον στόχο κερδοφορίας που ορίστηκε στην αρχική έρευνα. Είναι σκόπιμο να σημειωθεί ότι ο στόχος κερδοφορίας καθορίστηκε σε ένα έτος κατά το οποίο το κινεζικό μερίδιο αγοράς ήταν 13 %, ενώ σήμερα ανέρχεται πλέον στο 3 %.
                  
               
                     (111)
                  
                  
                     Ωστόσο, ο ενωσιακός κλάδος παραγωγής μείωσε την παραγωγή, την απασχόληση και τις επενδύσεις και συνέχισε να λειτουργεί με χαμηλό ποσοστό χρησιμοποίησης της παραγωγικής ικανότητας.
                  
               
                     (112)
                  
                  
                     Παρά την τάση αυτή, η Επιτροπή κατέληξε στο συμπέρασμα ότι, κατόπιν συνολικής αξιολόγησης των παραγόντων ζημίας, ο ενωσιακός κλάδος παραγωγής βελτίωσε αισθητά τη χρηματοοικονομική του κατάσταση και ανέκαμψε κατά το μεγαλύτερο μέρος από τη σημαντική ζημία που επιβεβαίωσε η Επιτροπή στην αρχική έρευνα.
                  
               4.6.   Πιθανότητα επανάληψης της ζημίας
         
         
                     (113)
                  
                  
                     Σύμφωνα με το άρθρο 11 παράγραφος 2 του βασικού κανονισμού, η Επιτροπή εξέτασε κατά πόσον είναι πιθανό να επαναληφθεί η σημαντική ζημία από τις κινεζικές εισαγωγές σε περίπτωση λήξης της ισχύος των μέτρων κατά της ΛΔΚ. Η έρευνα κατέδειξε ότι οι εισαγωγές από τη ΛΔΚ πραγματοποιούνταν σε επίπεδα τιμών ντάμπινγκ κατά τη διάρκεια της ΠΕΕ (αιτιολογική σκέψη (46)) και ότι υπήρχε πιθανότητα συνέχισης του ντάμπινγκ σε περίπτωση λήξης της ισχύος των μέτρων (αιτιολογική σκέψη (60)).
                  
               
                     (114)
                  
                  
                     Προκειμένου να προσδιορίσει την πιθανότητα επανάληψης της ζημίας σε περίπτωση κατάργησης των μέτρων κατά της ΛΔΚ, η Επιτροπή ανέλυσε i) την πλεονάζουσα παραγωγική ικανότητα στη ΛΔΚ, ii) την ελκυστικότητα της αγοράς της Ένωσης, και iii) τον αντίκτυπο των κινεζικών εισαγωγών στην κατάσταση του ενωσιακού κλάδου παραγωγής σε περίπτωση λήξης ισχύος των μέτρων.
                  
               
            
               Πλεονάζουσα παραγωγική ικανότητα στη ΛΔΚ
            
         
         
                     (115)
                  
                  
                     Όπως διευκρινίζεται στις αιτιολογικές σκέψεις (52) έως (57) ανωτέρω, η Ένωση εξακολουθεί να αποτελεί ελκυστική αγορά για τη ΛΔΚ, και υπάρχει διαθέσιμη πλεονάζουσα παραγωγική ικανότητα η οποία υπερβαίνει κατά πολύ τη συνολική ενωσιακή κατανάλωση κατά τη διάρκεια της ΠΕΕ. Επιπλέον, όπως αναφέρεται στην αιτιολογική σκέψη (52), δεν εντοπίστηκε κανένα στοιχείο που θα μπορούσε να αποτελεί ένδειξη σημαντικής αύξησης της εγχώριας ζήτησης στη ΛΔΚ ή σε οποιαδήποτε άλλη αγορά τρίτης χώρας στο εγγύς μέλλον. Για τον λόγο αυτόν, η Επιτροπή κατέληξε στο συμπέρασμα ότι η εγχώρια ζήτηση στην Κίνα ή σε αγορές άλλων τρίτων χωρών δεν θα μπορούσε να απορροφήσει τη διαθέσιμη πλεονάζουσα ικανότητα, η οποία είναι πιθανό να χρησιμοποιηθεί για τον εφοδιασμό της αγοράς της Ένωσης σε περίπτωση λήξης της ισχύος των μέτρων.
                  
               
            
               Ελκυστικότητα της αγοράς της Ένωσης
            
         
         
                     (116)
                  
                  
                     Λαμβανομένου υπόψη του όγκου των εισαγωγών από τη ΛΔΚ προς την Ένωση καθ' όλη τη διάρκεια της υπό εξέταση περιόδου, η αγορά της Ένωσης θεωρείται ελκυστική για τις κινεζικές εισαγωγές, παρά τα ισχύοντα μέτρα. Το μερίδιο αγοράς των κινεζικών εισαγωγών ήταν 24 % κατά τη διάρκεια της περιόδου της αρχικής έρευνας (2010-2011), στοιχείο που υποδεικνύει το πιθανό επίπεδο των εισαγωγών από τη ΛΔΚ σε περίπτωση λήξης της ισχύος των μέτρων.
                  
               
                     (117)
                  
                  
                     Σε σύγκριση με τις τιμές πώλησης του ενωσιακού κλάδου παραγωγής, οι εισαγωγές από τη ΛΔΚ, μη συμπεριλαμβανομένου του δασμού αντιντάμπινγκ, θα ήταν υποτιμολογημένες κατά 28,3 % κατά την ΠΕΕ. Αυτό αποτελεί ένδειξη του πιθανού επιπέδου των τιμών των εισαγωγών από τη ΛΔΚ εάν καταργηθούν τα μέτρα. Σε αυτή τη βάση, είναι πιθανό ότι η πίεση τιμών στην αγορά της Ένωσης θα αυξηθεί σε περίπτωση κατάργησης των μέτρων, με αποτέλεσμα ο ενωσιακός κλάδος παραγωγής να υποστεί και πάλι σημαντική ζημία.
                  
               
                     (118)
                  
                  
                     Βάσει των ανωτέρω και εν απουσία μέτρων, οι Κινέζοι παραγωγοί-εξαγωγείς είναι πιθανό να αυξήσουν την παρουσία τους στην αγορά της Ένωσης όσον αφορά τόσο τον όγκο εισαγωγών όσο και τα μερίδια αγοράς, και μάλιστα σε τιμές ντάμπινγκ που θα είναι σημαντικά υποτιμολογημένες σε σύγκριση με τις τιμές πώλησης του ενωσιακού κλάδου παραγωγής.
                  
               
            
               Αντίκτυπος στον ενωσιακό κλάδο παραγωγής
            
         
         
                     (119)
                  
                  
                     Εάν τα μέτρα καταργηθούν, ο ενωσιακός κλάδος παραγωγής δεν θα είναι σε θέση να διατηρήσει τον όγκο πωλήσεων και το μερίδιο αγοράς του έναντι των εισαγωγών από την Κίνα σε χαμηλές τιμές. Είναι εξαιρετικά πιθανό το κινεζικό μερίδιο αγοράς να αυξηθεί ταχύτατα σε περίπτωση λήξης της ισχύος των μέτρων. Η απώλεια του όγκου πωλήσεων αναμένεται να οδηγήσει σε ακόμη χαμηλότερο ποσοστό χρησιμοποίησης της παραγωγικής ικανότητας και σε αύξηση του μέσου κόστους παραγωγής. Η εξέλιξη αυτή θα συνεπαγόταν επιδείνωση της χρηματοοικονομικής κατάστασης του ενωσιακού κλάδου παραγωγής και, ειδικότερα, μείωση της κερδοφορίας.
                  
               
                     (120)
                  
                  
                     Η λήξη ισχύος των μέτρων είναι πιθανό να έχει αρνητικές επιπτώσεις στον ενωσιακό κλάδο παραγωγής, ιδίως όσον αφορά την απασχόληση. Κατά την υπό εξέταση περίοδο ο ενωσιακός κλάδος παραγωγής ήδη μείωσε την απασχόληση που συνδέεται με την παραγωγή. Η λήξη ισχύος των μέτρων ενδέχεται να οδηγήσει στην παύση λειτουργίας ολόκληρων μονάδων παραγωγής.
                  
               
                     (121)
                  
                  
                     Επομένως, μπορεί να συναχθεί το συμπέρασμα ότι υπάρχει μεγάλη πιθανότητα η λήξη ισχύος των υφιστάμενων μέτρων να οδηγήσει σε επανάληψη της ζημίας από τις κινεζικές εισαγωγές και ότι είναι πιθανό να επιδεινωθεί περαιτέρω η ήδη ευάλωτη κατάσταση του ενωσιακού κλάδου παραγωγής.
                  
               
            
               Συμπέρασμα
            
         
         
                     (122)
                  
                  
                     Η κατάργηση των μέτρων θα οδηγούσε, κατά πάσα πιθανότητα, σε σημαντική αύξηση των κινεζικών εισαγωγών που αποτελούν αντικείμενο ντάμπινγκ σε τιμές χαμηλότερες από τις τιμές του ενωσιακού κλάδου παραγωγής. Συνεπώς, η Επιτροπή κατέληξε στο συμπέρασμα ότι υπάρχει μεγάλη πιθανότητα επανάληψης της ζημίας σε περίπτωση κατάργησης των μέτρων.
                  
               5.   ΣΥΜΦΕΡΟΝ ΤΗΣ ΕΝΩΣΗΣ
         
                     (123)
                  
                  
                     Σύμφωνα με το άρθρο 21 του βασικού κανονισμού, η Επιτροπή εξέτασε κατά πόσον η διατήρηση των ισχυόντων μέτρων αντιντάμπινγκ έναντι της ΛΔΚ αντίκειται στο συμφέρον της Ένωσης στο σύνολό της.
                  
               
                     (124)
                  
                  
                     Η Επιτροπή, για τον προσδιορισμό του συμφέροντος της Ένωσης, βασίστηκε στην εκτίμηση του συνόλου των διαφόρων εμπλεκόμενων συμφερόντων, συμπεριλαμβανομένων των συμφερόντων του ενωσιακού κλάδου παραγωγής, των εισαγωγέων και των χρηστών. Όλα τα ενδιαφερόμενα μέρη είχαν την ευκαιρία να γνωστοποιήσουν τις απόψεις τους σύμφωνα με το άρθρο 21 παράγραφος 2 του βασικού κανονισμού.
                  
               
                     (125)
                  
                  
                     Με βάση τα στοιχεία αυτά, η Επιτροπή εξέτασε κατά πόσον, παρά τα συμπεράσματα σχετικά με την πιθανότητα συνέχισης του ντάμπινγκ και συνέχισης της ζημίας, υπάρχουν επιτακτικοί λόγοι που θα συνέτειναν στο συμπέρασμα ότι η διατήρηση των υφιστάμενων μέτρων αντίκειται στο συμφέρον της Ένωσης.
                  
               5.1.   Το συμφέρον του ενωσιακού κλάδου παραγωγής
         
         
                     (126)
                  
                  
                     Τα ισχύοντα μέτρα επέτρεψαν στον ενωσιακό κλάδο παραγωγής να αρχίσει να ανακάμπτει από προηγούμενες πρακτικές ντάμπινγκ, αλλά εξακολουθούν να μην είναι ικανά να αυξήσουν το ποσοστό χρησιμοποίησης της παραγωγικής ικανότητας και να επιτύχουν τους στόχους τους όσον αφορά τα περιθώρια κέρδους.
                  
               
                     (127)
                  
                  
                     Παράλληλα, η Επιτροπή κατέληξε επίσης στο συμπέρασμα ότι ο ενωσιακός κλάδος παραγωγής θα μπορούσε πιθανόν να γνωρίσει επιδείνωση της κατάστασής του, εάν επιτραπεί η λήξη της ισχύος των μέτρων κατά της ΛΔΚ.
                  
               
                     (128)
                  
                  
                     Συνεπώς, η Επιτροπή κατέληξε στο συμπέρασμα ότι η συνέχιση των μέτρων κατά της ΛΔΚ θα ωφελούσε τον ενωσιακό κλάδο παραγωγής.
                  
               5.2.   Συμφέρον των εισαγωγέων
         
         
                     (129)
                  
                  
                     Η Επιτροπή απέστειλε ερωτηματολόγια στους δύο συνεργαζόμενους εισαγωγείς. Όπως αναφέρεται ανωτέρω, στο ερωτηματολόγιο απάντησε ένας εισαγωγέας, ο οποίος ελέγχθηκε. Κανένας άλλος εισαγωγέας δεν αναγγέλθηκε.
                  
               
                     (130)
                  
                  
                     Μετά την επιβολή των δασμών, ο συνεργαζόμενος εισαγωγέας κατόρθωσε να εντοπίσει αλλού ανταγωνιστική πηγή του ομοειδούς προϊόντος. Παρότι τα εν λόγω θερμαντικά σώματα είναι ελαφρώς ακριβότερα, παράγονται εγγύτερα στην αγορά της Ένωσης και είναι, συνεπώς, ταχύτερα διαθέσιμα. Η δυνατότητα αυτή μειώνει το κόστος αποθήκευσης του εισαγωγέα και τον χρόνο παράδοσης, στοιχείο που εκτιμούν, με τη σειρά τους, οι πελάτες του εισαγωγέα.
                  
               
                     (131)
                  
                  
                     Η Επιτροπή κατέληξε στο συμπέρασμα ότι δεν υπήρχαν ενδείξεις ότι η διατήρηση των μέτρων θα είχε αρνητικό αντίκτυπο στους εισαγωγείς ο οποίος θα υπερέβαινε τον θετικό αντίκτυπο των μέτρων στον ενωσιακό κλάδο παραγωγής.
                  
               5.3.   Το συμφέρον των χρηστών
         
         
                     (132)
                  
                  
                     Όπως προαναφέρθηκε, κανένας χρήστης στην Ένωση δεν αναγγέλθηκε μετά την έναρξη της διαδικασίας ούτε συνεργάστηκε με κάποιον άλλο τρόπο σε αυτή την έρευνα.
                  
               
                     (133)
                  
                  
                     Τα θερμαντικά σώματα αλουμινίου είναι καταναλωτικά προϊόντα, τα οποία κατασκευάζονται είτε με εξώθηση είτε με χύτευση υπό πίεση. Οι χρήστες θερμαντικών σωμάτων είναι διανομείς και μεγάλοι οργανισμοί λιανικού εμπορίου, οι οποίοι μεταπωλούν στη συνέχεια τα θερμαντικά σώματα προς εγκατάσταση.
                  
               
                     (134)
                  
                  
                     Οι χρήστες αυτοί είναι σε θέση να μετακυλίουν στους τελικούς χρήστες ολόκληρη ή σχεδόν ολόκληρη την αύξηση των τιμών που προκύπτει από τον δασμό, λαμβανομένου υπόψη ότι για τους τελικούς χρήστες ο αντίκτυπος τέτοιου είδους μέτρων δεν είναι σημαντικός.
                  
               
                     (135)
                  
                  
                     Τα εν λόγω συμπεράσματα επιβεβαιώθηκαν στην τρέχουσα επανεξέταση, καθώς από την έρευνα δεν προέκυψε καμία ένδειξη που να αποδυναμώνει αυτό το αρχικό συμπέρασμα για την περίοδο μετά την επιβολή των ισχυόντων μέτρων.
                  
               
                     (136)
                  
                  
                     Επιπλέον, παρότι τα μέτρα είναι σε ισχύ από το 2012, οι χρήστες στην Ένωση εξακολούθησαν να προμηθεύονται το προϊόν από τη ΛΔΚ και αλλού. Στην έρευνα επανεξέτασης δεν συνεργάστηκε κανένας χρήστης
                  
               
                     (137)
                  
                  
                     Με βάση τα παραπάνω και σύμφωνα με τα συμπεράσματα της αρχικής έρευνας, η Επιτροπή κατέληξε στο συμπέρασμα ότι η συνέχιση των μέτρων δεν θα είχε σημαντικό αρνητικό αντίκτυπο στους χρήστες.
                  
               5.4.   Συμπέρασμα σχετικά με το συμφέρον της Ένωσης
         
         
                     (138)
                  
                  
                     Βάσει των ανωτέρω, η Επιτροπή διαπίστωσε ότι δεν υπάρχουν επιτακτικοί λόγοι που να συντείνουν στο συμπέρασμα ότι δεν είναι προς το συμφέρον της Ένωσης να παραταθούν τα υφιστάμενα μέτρα αντιντάμπινγκ στις εισαγωγές θερμαντικών σωμάτων αλουμινίου καταγωγής ΛΔΚ.
                  
               6.   ΜΕΤΡΑ ΑΝΤΙΝΤΑΜΠΙΝΓΚ
         
                     (139)
                  
                  
                     Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων επρόκειτο να διατηρηθεί η ισχύς των μέτρων αντιντάμπινγκ. Επίσης, τους δόθηκε προθεσμία για να υποβάλουν τις παρατηρήσεις τους μετά την εν λόγω κοινοποίηση και να ζητήσουν ακρόαση από την Επιτροπή και/ή από τον σύμβουλο ακροάσεων σε διαδικασίες εμπορικών προσφυγών. Δεν υποβλήθηκαν παρατηρήσει ούτε αιτήσεις ακροάσεων.
                  
               
                     (140)
                  
                  
                     Από τα ανωτέρω συνάγεται ότι τα μέτρα αντιντάμπινγκ που εφαρμόζονται στις εισαγωγές θερμαντικών σωμάτων αλουμινίου καταγωγής ΛΔΚ και έχουν επιβληθεί βάσει του κανονισμού για την επιβολή οριστικού δασμού, όπως τροποποιήθηκε με τον τροποποιητικό κανονισμό, θα πρέπει να διατηρηθούν.
                  
               
                     (141)
                  
                  
                     Οι ατομικοί συντελεστές δασμού αντιντάμπινγκ των εταιρειών που καθορίζονται στον παρόντα κανονισμό εφαρμόζονται αποκλειστικά στις εισαγωγές του υπό εξέταση προϊόντος που παράγεται από τις εν λόγω εταιρείες και, συνεπώς, από τις συγκεκριμένες αναφερόμενες νομικές οντότητες. Στις εισαγωγές τού υπό εξέταση προϊόντος που κατασκευάζεται από οποιαδήποτε άλλη εταιρεία μη κατονομαζόμενη ρητώς στο διατακτικό του παρόντος κανονισμού με την επωνυμία και τη διεύθυνσή της, συμπεριλαμβανομένων των οντοτήτων που συνδέονται με τις εταιρείες που κατονομάζονται ρητώς, δεν μπορούν να εφαρμοστούν οι εν λόγω συντελεστές αλλά εφαρμόζεται ο δασμολογικός συντελεστής που εφαρμόζεται για «όλες τις άλλες εταιρείες».
                  
               
                     (142)
                  
                  
                     Κάθε αίτηση για την εφαρμογή των εν λόγω ατομικών συντελεστών δασμού αντιντάμπινγκ (π.χ. λόγω αλλαγής επωνυμίας της οντότητας ή μετά τη σύσταση νέων οντοτήτων παραγωγής ή πωλήσεων) θα πρέπει να υποβάλλεται αμέσως στην Επιτροπή (6) μαζί με όλες τις σχετικές πληροφορίες, ιδίως όσον αφορά οποιαδήποτε μεταβολή των δραστηριοτήτων της εταιρείας που αφορούν την παραγωγή, τις εγχώριες και τις εξαγωγικές πωλήσεις η οποία συνδέεται, π.χ., με την εν λόγω αλλαγή επωνυμίας ή τη μεταβολή των οντοτήτων παραγωγής και πωλήσεων. Αν κριθεί σκόπιμο, ο κανονισμός θα τροποποιηθεί στη συνέχεια αναλόγως, με επικαιροποίηση του καταλόγου των εταιρειών για τις οποίες ισχύουν ατομικοί συντελεστές δασμού.
                  
               
                     (143)
                  
                  
                     H επιτροπής που συστάθηκε δυνάμει του άρθρου 15 παράγραφος 1 του κανονισμού (ΕΕ) 2016/1036 δεν διατύπωσε γνώμη,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Επιβάλλεται οριστικός δασμός αντιντάμπινγκ στις εισαγωγές θερμαντικών σωμάτων αλουμινίου και στοιχείων ή τμημάτων από τα οποία απαρτίζονται τα σώματα αυτά, ανεξάρτητα από το αν τα εν λόγω στοιχεία συναρμολογούνται σε ενότητες, με εξαίρεση τα θερμαντικά σώματα και τα στοιχεία και τμήματά τους ηλεκτρικού τύπου, που υπάγονται επί του παρόντος στους κωδικούς ΣΟ ex 7615 10 10, ex 7615 10 80, ex 7616 99 10 και ex 7616 99 90 (κωδικοί TARIC 7615101010, 7615108010, 7616991091, 7616999001 και 7616999091), καταγωγής Λαϊκής Δημοκρατίας της Κίνας.
            
            
               2.   Ο συντελεστής του οριστικού δασμού αντιντάμπινγκ που εφαρμόζεται στην καθαρή τιμή «ελεύθερο στα σύνορα της Ένωσης», πριν από την επιβολή δασμού, για τα προϊόντα που περιγράφονται στην παράγραφο 1 και παράγονται από τις εταιρείες που παρατίθενται κατωτέρω, καθορίζεται ως εξής:
               
                           Εταιρεία
                        
                        
                           Δασμός (%)
                        
                        
                           Πρόσθετος κωδικός TARIC
                        
                     
                           Zhejiang Flyhigh Metal Products Co., Ltd.
                        
                        
                           12,6
                        
                        
                           B272 
                        
                     
                           Metal Group Co. Ltd.
                        
                        
                           56,2
                        
                        
                           B273 
                        
                     
                           Sira (Tianjin) Aluminium Products Co. Ltd.
                        
                        
                           14,9
                        
                        
                           B279 
                        
                     
                           Sira Group (Tianjin) Heating Radiators Co. Ltd.
                        
                        
                           14,9
                        
                        
                           B280 
                        
                     
                           Εταιρείες που παρατίθενται στο παράρτημα I
                        
                        
                           21,2
                        
                        
                            
                        
                     
                           Όλες οι άλλες εταιρείες
                        
                        
                           61,4
                        
                        
                           B999 
                        
                     
            
               3.   Η εφαρμογή των ατομικών συντελεστών δασμού αντιντάμπινγκ που ορίζονται για τις εταιρείες οι οποίες αναφέρονται στην παράγραφο 2 εξαρτάται από την προσκόμιση στις τελωνειακές αρχές των κρατών μελών έγκυρου εμπορικού τιμολογίου, το οποίο πρέπει να πληροί τις απαιτήσεις του παραρτήματος II. Εάν δεν προσκομιστεί τέτοιο τιμολόγιο, εφαρμόζεται ο δασμός που ισχύει για όλες τις άλλες εταιρείες.
            
            
               4.   Εκτός αν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.
            
         
         
            Άρθρο 2
            Αν ένας νέος παραγωγός-εξαγωγέας από τη Λαϊκή Δημοκρατία της Κίνας προσκομίσει στην Επιτροπή επαρκή αποδεικτικά στοιχεία από τα οποία να προκύπτει:
            
                        α)
                     
                     
                        ότι δεν εξήγαγε στην Ένωση το προϊόν που περιγράφεται στην παράγραφο 1 κατά την περίοδο μεταξύ 1ης Ιουλίου 2010 και 30ής Ιουνίου 2011,
                     
                  
                        β)
                     
                     
                        ότι δεν συνδέεται με οποιονδήποτε εξαγωγέα ή παραγωγό στη Λαϊκή Δημοκρατία της Κίνας ο οποίος υπόκειται στα μέτρα αντιντάμπινγκ που επιβάλλει ο παρών κανονισμός,
                     
                  
                        γ)
                     
                     
                        ότι εξήγαγε στην Ένωση το υπό εξέταση προϊόν ή ανέλαβε αμετάκλητη συμβατική υποχρέωση για την εξαγωγή σημαντικής ποσότητας στην Ένωση μετά το πέρας της περιόδου της αρχικής έρευνας,
                     
                  η Επιτροπή δύναται να τροποποιήσει το παράρτημα I με την προσθήκη του νέου παραγωγού-εξαγωγέα στις συνεργαζόμενες εταιρείες που δεν περιλαμβάνονται στο δείγμα της αρχικής έρευνας και οι οποίες υπόκεινται, συνεπώς, στον σταθμισμένο μέσο δασμό 21,2 %.
         
         
            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Ιανουαρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 176 της 30.6.2016, σ. 21.
         
            (2)  ΕΕ L 310 της 9.11.2012, σ. 1.
         
            (3)  ΕΕ C 48 της 15.2.2017, σ. 10.
         
            (4)  ΕΕ C 377 της 9.11.2017, σ. 11.
         
            (5)  Overcapacity in China – An Impediment to the Party's Reform Agenda, Roland Berger, European Union Chamber of Commerce in China, 2016.
         
            (6)  European Commission, Directorate-General for Trade, Directorate H, B-1049 Brussels, Βέλγιο.
      
      
         
            ΠΑΡΑΡΤΗΜΑ I
            
                        Επωνυμία εταιρείας
                     
                     
                        Πρόσθετος κωδικός TARIC
                     
                  
                        Jinyun Shengda Industry Co., Ltd.
                     
                     
                        B274 
                     
                  
                        Ningbo Ephraim Radiator Equipment Co., Ltd.
                     
                     
                        B275 
                     
                  
                        Ningbo Everfamily Radiator Co., Ltd.
                     
                     
                        B276 
                     
                  
                        Ningbo Ningshing Kinhil Industrial Co., Ltd.
                     
                     
                        B277 
                     
                  
                        Ningbo Ninhshing Kinhil International Co., Ltd.
                     
                     
                        B278 
                     
                  
                        Yongkang Jinbiao Machine Electric Co., Ltd.
                     
                     
                        B281 
                     
                  
                        Yongkang Sanghe Radiator Co., Ltd.
                     
                     
                        B282 
                     
                  
                        Zhejiang Aishuibao Piping Systems Co., Ltd.
                     
                     
                        B283 
                     
                  
                        Zhejiang Botai Tools Co., Ltd.
                     
                     
                        B284 
                     
                  
                        Zhejiang East Industry Co., Ltd.
                     
                     
                        B285 
                     
                  
                        Zhejiang Guangying Machinery Co., Ltd.
                     
                     
                        B286 
                     
                  
                        Zhejiang Kangfa Industry & Trading Co., Ltd.
                     
                     
                        B287 
                     
                  
                        Zhejiang Liwang Industrial and Trading Co., Ltd.
                     
                     
                        B288 
                     
                  
                        Zhejiang Ningshuai Industry Co., Ltd.
                     
                     
                        B289 
                     
                  
                        Zhejiang Rongrong Industrial Co., Ltd.
                     
                     
                        B290 
                     
                  
                        Zhejiang Yuanda Machinery & Electrical Manufacturing Co., Ltd.
                     
                     
                        B291 
                     
                  
      
      
         
            ΠΑΡΑΡΤΗΜΑ II
            Το έγκυρο εμπορικό τιμολόγιο που αναφέρεται στο άρθρο 1 παράγραφος 3 πρέπει να περιλαμβάνει δήλωση υπογεγραμμένη από υπάλληλο της εταιρείας που εξέδωσε το εμπορικό τιμολόγιο και περιέχουσα τα εξής:
            
                        1)
                     
                     
                        το ονοματεπώνυμο και τα καθήκοντα του υπαλλήλου της εταιρείας που εκδίδει το εμπορικό τιμολόγιο·
                     
                  
                        2)
                     
                     
                        την ακόλουθη δήλωση:
                        
                                     
                                 
                                 
                                    «Ο υπογράφων βεβαιώνω ότι (ο όγκος) θερμαντικών σωμάτων αλουμινίου και στοιχείων ή τμημάτων από τα οποία απαρτίζονται, που πωλήθηκε προς εξαγωγή στην Ευρωπαϊκή Ένωση και καλύπτεται από το παρόν τιμολόγιο, κατασκευάστηκε από (επωνυμία και έδρα της εταιρείας) (πρόσθετος κωδικός TARIC) στη Λαϊκή Δημοκρατία της Κίνας. Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή.
                                 
                              
                                     
                                 
                                 
                                    Ημερομηνία και υπογραφή».